Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1840

2. „A küldeményt ………………… -tól (a határállomás megnevezése) …………… …..….. –ig (a határállomás megnevezése) a …………………………………………….. (a szállítmányozó szervezet megnevezése) zárjaival lezárt vasúti kocsiban kell fuvarozni.” A vasút nem felel az áru teljes vagy részleges elvesztéséért, tömegének csökkenéséért, az áru sérüléséért, megromlásáért vagy minõségének más természetû károsodásáért, ha az árut a határállomások között valamely szállítmányozási szervezet zárjaival lezárt sértetlen kocsiban és ép zárakkal adják át. Amennyiben a feladó az általa biztosított kísérõt a fuvarozási szerzõdésbõl eredõ jogainak és kötelezettségeinek gyakorlására az e Szabályzat 4. §-ában foglaltak értelmében megbízta, akkor köteles a kísérõ meghatalmazásának pontos leírását a fuvarlevélnek „A feladó különleges nyilatkozatai” rovatába bejegyezni. Amennyiben a vasút a kísérõknek a fuvarozás tartama alatti tartózkodása céljából az e Szabályzat 8. §-ában foglaltak szerint külön kocsit állít ki, akkor a feladó köteles a fuvarlevélnek a „Kocsiszám”, „Rakománytömeg”, „Tengely” és „Saját tömeg” rovataiba e kocsi vonatkozó adatait bejegyezni és az adatok alá „(Kísérõkocsi”) megjegyzést tenni.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes